Doi soți, condamnați la închisoare pentru contrabandă, au fost aduși în țară din Marea Britanie
O femeie și un bărbat, soț și soție, din Suceava, care erau dați în urmărire internațională pentru contrabandă, au fost aduși în țară, marți, din Marea Britanie, de către Poliția Română. Ambii au fost condamnați definitiv, făcând parte dintr-o grupare de 24 de persoane care vindea țigări și alcool aduse din Ucraina în piața din Suceava. Ancheta a început în 2015, iar în 2016 au fost făcute percheziții, valoarea bunurilor găsite fiind, la data respectivă, de peste o jumătate de milion de lei.